उदयपुर में संचालक मंडल के 12 सदस्यों के लिए नामांकन लिए थे, नियमों को कोई पूरा नहीं कर रहा था
उदयपुर भूमि विकास बैंक में डायरेक्टरों के पद पर कांग्रेस पिछले दिनों बंपर जीत कर आई लेकिन बुधवार को भूमि विकास बैंक के संचालक मंडल के 12 पदों के लिए नामाकंन करने वाले 15 ही उम्मीदवारों के नामांकन खारिज हो गए।
उदयपुर भूमि विकास बैंक में डायरेक्टरों के पद पर कांग्रेस पिछले दिनों बंपर जीत कर आई लेकिन बुधवार को भूमि विकास बैंक के संचालक मंडल के 12 पदों के लिए नामाकंन करने वाले 15 ही उम्मीदवारों के नामांकन खारिज हो गए। असल में नामांकन करने वाले प्रत्याशी चुनाव के लिए तय किए गए नियमों को पूरा नहीं कर रहे थे। निर्वाचन अधिकारी के समक्ष आपत्ति भी आई थी।
बैंक के संचालक मंडल के लिए नामांकन की प्रक्रिया बुधवार को पूरी की गई। 12 पदों के विपरीत 15 डायरेक्टर ने संचालक मंडल में जाने के लिए नामांकन जमा कराए थे। समय निकलने के साथ ही इन नामांकन पत्रों को लेकर आपत्तियां भी आई। नामांकन पत्रों की जांच के बाद निर्वाचन अधिकारी अनिमेष पुरोहित ने 15 ही सदस्यों के नामांकन निरस्त कर दिए।
इधर भारतीय जनता पार्टी के वरिष्ठ नेता प्रमोद सामर ने एक बयान में कहा कि लघुत्तर निकाय का चुना हुआ प्रतिनिधि संचालक मंडल के योग्य नहीं है ऐसी गहलोत सरकार की चुनाव प्रक्रिया है।
नामांकन इसलिए खारिज, किसी ने लोन ही नहीं लिया
संचालक मंडल के चुनाव लडऩे के लिए 26/6 का एक उप नियम है जिसके तहत लघु उत्तर से चुनकर आया कोई भी सदस्य (डायरेक्टर) जिसने पांच साल में ऋण नहीं लिया है वह संचालक मंडल का चुनाव नहीं लड़ सकता है। मतलब की जिसने लोन लिया होगा वही चुनाव लड़ सकता है। ऐसे में इन 15 ही नामांकन करने वाले उम्मीदवारों ने लोन नहीं लिया था। इसके अलावा लघुतर मतलब की डायरेक्टर बनने के लिए लिए यह नियम था कि उसने कभी भी लोन लिया हो।
6 जुलाई को अध्यक्ष चुनना था
इससे पहले डायरेक्टर के पिछले सप्ताह हुए चुनाव में 55 में से 46 डायरेक्टर कांग्रेस पार्टी के समर्थित सदस्यों ने जीते थे, ऐसा कांग्रेस ने दावा किया था। तब 55 में से 21 डायरेक्टर निर्विरोध निर्वाचित हुए थे और 34 के लिए मतदान 20 जून को हुआ था। संचालक मंडल की नामांकन प्रक्रिया आगे बढ़ती तो पांच जुलाई को चुनाव होने थे और इसके बाद अध्यक्ष के 6 जुलाई को चुनाव होने वाले थे।